**UZŅĒMUMA LĪGUMS**

**Par kūdras ģeoloģiskās izpētes darbu veikšanu**

**\_\_\_. iepirkuma daļā**

|  |  |
| --- | --- |
| Rīgā | PARAKSTĪŠANAS DATUMS IR PĒDĒJĀ PIEVIENOTĀ DROŠĀ ELEKTRONISKĀ PARAKSTA UN TĀ LAIKA ZĪMOGA DATUMS |

**Akciju sabiedrība “Latvijas valsts meži”**, reģistrācijas Nr. 40003466281 (turpmāk – LVM), tās struktūrvienības LVM Zemes dzīles (turpmāk – LVM ZDZ) direktores Kristīnes Ansones personā, kura rīkojas uz LVM Valdes izdotā pilnvarojuma pamata, (turpmāk – PASŪTĪTĀJS), no vienas puses, un

*Komersanta tiesiskā forma un nosaukums*, reģistrācijas Nr. \_\_\_\_\_\_\_\_\_\_\_\_\_\_\_\_,tās *amats vārds uzvārds* personā, kura pārstāvības tiesības - tiesības pārstāvēt atsevišķi reģistrētas Komercreģistrā (pārbaudīts [www.lursoft.lv](http://www.lursoft.lv)), (turpmāk – UZŅĒMĒJS), no otras puses (kopā sauktas – PUSES, katrs atsevišķi - PUSE),

Izsakot savu brīvi radušos gribu, proti, bez maldības, viltus un spaidiem, ievērojot Publisko iepirkumu likuma 60.pantā noteikto un, pamatojoties uz iepirkuma *“Kūdras ģeoloģiskās izpētes darbu veikšana”,* identifikācijas Nr. AS LVM ZDZ\_2018\_313\_AK, CPV klasifikators: 71351913-6 (ģeoloģiskās izpētes pakalpojumi), (turpmāk – Iepirkums), rezultātiem, noslēdz šādu uzņēmuma līgumu (turpmāk – Līgums):

# **Līguma priekšmets**

* 1. PASŪTĪTĀJS uzdod un UZŅĒMĒJS apņemas pret atlīdzību kvalitatīvi un savlaicīgi, ar savu darbaspēku, darba rīkiem, ierīcēm, materiāliem un tehniku veikt kūdras ģeoloģiskās izpētes darbus saskaņā ar tehniskā specifikācijā (Līguma pielikums Nr.1) noteikto (turpmāk – DARBI).
	2. UZŅĒMĒJS, parakstot Līgumu, apņemas Darbus veikt atbilstoši Līgumā un tā pielikumos, Darba uzdevumā noteiktajām prasībām, ievērojot Iepirkuma nolikumā, tā pielikumos un UZŅĒMĒJA piedāvājumā minēto, kā arī saskaņā ar Latvijas Republikas spēkā esošajiem normatīvajiem aktiem, tai skaitā, saglabājot normatīvajos aktos un LVM noteiktās dabas vērtības.

# **Līguma termiņš**

* 1. Līgums stājas spēkā tā abpusējas parakstīšanas dienā un **ir spēkā līdz 2021.gada 26.maijam** *(2 (divi) gadi un 6 (seši) mēneši no Līguma parakstīšanas dienas)* vai līdz brīdim, kad PUSES ir savas ar Līgumu pielīgtās saistības izpildījušas pilnā apmērā.
	2. Ja iestājas apstākļi, kas kavē DARBU izpildi Līgumā noteiktajā termiņā, UZŅĒMĒJS par tiem nekavējoties rakstveidā ziņo PASŪTĪTĀJAM. Ja PASŪTĪTĀJS iestājušos apstākļus atzīst par objektīviem, kā rezultātā paredzamo DARBU izpildes termiņa pagarinājumu par attaisnojošu, tad Līgumā noteiktais DARBU izpildes termiņš tiek pagarināts, PUSĒM veicot rakstveida grozījumus Līgumā. Gadījumā, ja kavējums nav atzīstams par attaisnojošu un/vai UZŅĒMĒJS nav ievērojis iepriekš minēto informēšanas kārtību, UZŅĒMĒJS ir vainojams saistību neizpildē un tam var tikt piemērotas Līgumā noteiktās sankcijas.

# **Līgumcena un norēķinu kārtība**

* 1. Līgumcena par Līgumā noteiktajiem, savlaicīgi un kvalitatīvi izpildītajiem DARBIEM ir līdz **\_\_\_\_\_\_\_\_\_ EUR (*summa vārdiem*)** bez pievienotās vērtības nodokļa (turpmāk – PVN). PVN aprēķināms un maksājams papildus Līgumcenai normatīvajos aktos noteiktajā kārtībā un apmērā.
	2. UZŅĒMĒJA Līgumā *un finanšu piedāvājumā* norādītajās cenās ir ievērtētas visas DARBU izmaksas, kas saistītas ar Līguma priekšmetu, tai skaitā, bet ne tikai, DARBU veikšanai nepieciešamo materiālu, instrumentu, tehnikas vienību (*ja šādas ir paredzētas attiecīgo DARBU veikšanai)* izmaksas, kā arī nodokļi, izņemot PVN, un nodevas, kas ir saistošas UZŅĒMĒJAM, kā arī visu citu DARBU izmaksas, bez kuriem nav iespējama Līgumā norādīto DARBU izpilde un nodevumu sagatavošana atbilstoši norādītajām prasībām.
	3. Jebkuri DARBU papildu apjomi, kas rodas UZŅĒMĒJAM neparedzamo apstākļu dēļ, ir jāsaskaņo ar PASŪTĪTĀJA pārstāvi pirms to veikšanas. Nesaskaņotus un izpildītus papildu DARBU apjomus PASŪTĪTĀJS neapmaksā.
	4. PASŪTĪTĀJS maksā UZŅĒMĒJAM par faktiski kvalitatīvi un savlaicīgi izpildītajiem un atbilstoši Līguma noteikumiem nodotajiem DARBIEM, ko apliecina abpusēji *elektroniski (ar drošu elektronisko parakstu)* parakstīts DARBU pieņemšanas – nodošanas akts.
	5. UZŅĒMĒJS, pamatojoties uz abpusēji *elektroniski (ar drošu elektronisko parakstu)* parakstītu DARBU pieņemšanas – nodošanas aktu, *elektroniski (bez droša elektroniskā paraksta, bet noformētu atbilstoši elektronisko dokumentu izstrādāšanas un noformēšanas prasībām)* sagatavo rēķinu un iesniedz to PASŪTĪTĀJAM, nosūtot uz PASŪTĪTĀJA elektroniskā pasta adresi e-rēķinu saņemšanai: rekini@lvm.lv, rēķina kopiju nosūtot arī Līgumā norādītajai PASŪTĪTĀJA kontaktpersonai.
	6. PASŪTĪTĀJS saskaņā ar Līguma noteikumiem veic samaksu par savlaicīgi un atbilstoši Līguma noteikumiem izpildītajiem un nodotajiem DARBIEM, pārskaitot to uz šajā Līgumā norādīto UZŅĒMĒJA bankas kontu. UZŅĒMĒJA *elektroniski* izrakstītu rēķinu PASŪTĪTĀJS apmaksā 15 (piecpadsmit) darba dienu laikā (uz Latvijā reģistrētas bankas kontu) vai 30 (trīsdesmit) kalendāro dienu laikā (uz ārvalstī reģistrētas bankas kontu) no rēķina saņemšanas dienas.
	7. Par tādu DARBU izpildi, kurus veicot, UZŅĒMĒJS ir patvaļīgi atkāpies no Līguma noteikumiem, UZŅĒMĒJS atlīdzību nesaņem un veic labojumus uz sava rēķina, nemainot Līgumā un/vai Darba uzdevumā *(ja šāds ir paredzēts)* noteikto DARBU izpildes termiņu.

# **DARBU izpilde un pieņemšana – nodošana**

* 1. Līguma darbības laikā, rodoties nepieciešamībai pēc DARBIEM, PASŪTĪTĀJS izsniedz UZŅĒMĒJAM Darba uzdevumu ar informāciju, kas norādīta Līguma 1.pielikuma “Tehniskā specifikācija ar tajā minētajiem pielikumiem” 2.pielikumā “Darba uzdevums”, kā arī precīzu nepieciešamo DARBU veidu uzskaitījumu un izmaksām atbilstoši UZŅĒMĒJA noteiktajām un finanšu piedāvājumā (Līguma 3.pielikums) iekļautajām vienību cenām, un citu nepieciešamo informāciju, nosūtot to elektroniski (ar drošu elektronisko parakstu) uz UZŅĒMĒJA šajā Līgumā norādīto elektroniskā pasta adresi. Darba uzdevums uzskatāms par saņemtu 2. (otrajā) darba dienā pēc tā nosūtīšanas.
	2. PASŪTĪTĀJA izsniegtais Darba uzdevums kļūst par Līguma neatņemamu sastāvdaļu.
	3. PASŪTĪTĀJAM ir tiesības jebkurā laikā veikt izmaiņas Darba uzdevumā, saskaņojot to ar UZŅĒMĒJU. Darba uzdevums ar veiktajām izmaiņām tiek izsniegts UZŅĒMĒJAM Līguma 4.1.punktā noteiktajā kārtībā.
	4. Atbilstoši Līguma, tehniskās specifikācijas un Darba uzdevumanoteikumiem izpildītos DARBUS PASŪTĪTĀJS pārbauda un pieņem 10 (desmit) darba dienu laikā no UZŅĒMĒJA ziņas (elektroniski uz PASŪTĪTĀJA kontaktpersonas elektroniskā pasta adresi) *un/vai DARBU nodevumu* saņemšanas dienas. Izpildīto DARBU pārbaudi un pieņemšanu PASŪTĪTĀJA vārdā veic Līgumā norādītais PASŪTĪTĀJA pārstāvis.
	5. Veicot DARBU pārbaudi, PASŪTĪTĀJA pārstāvis pārbauda DARBU apjomu un kvalitātes atbilstību tehniskajā specifikācijā un Darbu uzdevumā noteiktajam, kā arī izpildīto DARBU atbilstību citiem Līguma un normatīvo aktu noteikumiem. PASŪTĪTĀJAM ir tiesības jebkurā DARBU izpildes laikā pieprasīt nepieciešamo informāciju un pārbaudīt DARBU izpildes progresu un tā atbilstību Līguma noteikumiem.
	6. Ja PASŪTĪTĀJS konstatē izpildītajos DARBOS neprecizitātes/neatbilstības/nepilnības, tad PASŪTĪTĀJS sagatavo pretenziju, kurā uzskaita izpildītajos DARBOS konstatētās neprecizitātes/neatbilstības/nepilnības, norāda to novēršanas norādījumus un termiņu, un *elektroniski (ar drošu elektronisko parakstu)* iesniedz pretenziju UZŅĒMĒJAM uz Līgumā norādīto elektroniskā pasta adresi.
	7. UZŅĒMĒJS konstatētās neprecizitātes/neatbilstības/nepilnības novērš par saviem līdzekļiem un koriģētus DARBU nodevumus iesniedz PASŪTĪTĀJAM Līguma 4.4.punktā noteiktajā kārtībā.
	8. Pēc DARBU pārbaudes un pieņemšanas PASŪTĪTĀJS *elektroniski (ar drošu elektronisko parakstu)* paraksta UZŅĒMĒJA sagatavoto un PASŪTĪTĀJAM iesniegto DARBU pieņemšanas – nodošanas aktu un nosūta to elektroniski (uz Līgumā norādīto elektroniskā pasta adresi) UZŅĒMĒJAM.
	9. UZŅĒMĒJS, saņemot abpusēji *elektroniski (ar drošu elektronisko parakstu)* parakstītu DARBU pieņemšanas – nodošanas aktu, Līguma 3.5.punktā noteiktajā kārtībā sagatavo un iesniedz rēķinu PASŪTĪTĀJAM.
	10. Abpusēji *elektroniski (ar drošu elektronisko parakstu)* parakstīts DARBU pieņemšanas – nodošanas akts ir savstarpējo norēķinu pamats. DARBU pieņemšanas – nodošanas akts tiek uzskatīts par abpusēji parakstītu ar dienu, kad abas PUSES attiecīgajam dokumentam ir pievienojušas savus drošus elektroniskos parakstus (ar laiku zīmogu).
	11. Jebkāda veida dati, tai skaitā, bet ne tikai UZŅĒMĒJA sagatavotie materiāli, pieder PASŪTĪTĀJAM un ir tā īpašums. UZŅĒMĒJAM nav tiesību jebkādā veidā ierobežot PASŪTĪTĀJA tiesības brīvi un pēc saviem ieskatiem rīkoties ar tiem, izņemot Līgumā un normatīvajos aktos noteiktos gadījumus.

# **5. UZŅĒMĒJA pienākumi un tiesības**

* 1. UZŅĒMĒJS apņemas ar savu darbību nodrošināt DARBU izpildi saskaņā ar šo Līgumu un tā pielikumiem, tai skaitā, ievērojot tehniskajā specifikācijā un Darba uzdevumā noteiktās prasības, noteiktajā apjomā, atbilstošā kvalitātē un Līgumā/Darba uzdevumā noteiktajā termiņā.
	2. UZŅĒMĒJS pēc PASŪTĪTĀJA pieprasījuma informē un sniedz ziņojumu PASŪTĪTĀJAM par DARBU izpildes gaitu.
	3. UZŅĒMĒJS apņemas novērst PASŪTĪTĀJA pretenzijā norādītās neprecizitātes/neatbilstības/nepilnības, ievērojot PASŪTĪTĀJA norādīto termiņu un nosacījumus.
	4. Par visiem apstākļiem, kas radušies neatkarīgi no UZŅĒMĒJA un ietekmē DARBU izpildi un/vai kavē DARBU pabeigšanu nolīgtajā termiņā, UZŅĒMĒJS nekavējoties rakstiski informē PASŪTĪTĀJU.
	5. Lai ātrāk un kvalitatīvāk veiktu Līguma 1.1.punktā minētos DARBUS, UZŅĒMĒJS ir tiesīgs DARBU izpildē iesaistīt šādu Iepirkuma ietvaros pieteiktu **apakšuzņēmēju***:*

|  |  |  |
| --- | --- | --- |
| **Nosaukums** | **Reģistrācijas numurs** | **Veicamie darbi** |
|  |  |  |

* 1. DARBU izpildi UZŅĒMĒJS nodrošina ar šādu Iepirkuma ietvaros pieteikto **kvalificēto personālu:**

|  |
| --- |
| **Ģeodēzisko darbu veikšanai sertificētās personas** |
| **Nr.** | **Vārds Uzvārds** | **Sertifikāta numurs** | **Sertifikāta derīguma termiņš** |
| **1.** |  |  |  |
| **2.** |  |  |  |

|  |
| --- |
| **Personas, kurām ir augstākā izglītība ģeoloģijā vai ģeomorfoloģijā, vai hidroģeoloģijā** |
| **Nr.** | **Vārds Uzvārds** | **Izglītība, iegūtais grāds** |
| **1.** |  |  |
| **2.** |  |  |
| **3.** |  |  |

|  |
| --- |
| **Personas, kuras ir bijušas Latvijas Vides, ģeoloģijas un meteoroloģijas centrā iesniegto un apstiprināto kūdras ģeoloģiskās izpētes pārskatu autori vai līdzautori** |
| **Nr.** | **Vārds Uzvārds** |
| **1.** |  |
| **2.** |  |

* 1. UZŅĒMĒJS ir tiesīgs veikt Iepirkumā pieteiktā un Līguma norādītā apakšuzņēmēja/personāla nomaiņu, kā arī jauna apakšuzņēmēja/personāla iesaistīšanu Līguma izpildē, tikai ar PASŪTĪTĀJA rakstisku piekrišanu.
	2. Mainot Iepirkumā pieteikto un Līgumā norādīto *apakšuzņēmēju/personālu*, UZŅĒMĒJS rīkojas atbilstoši Līguma 8.1.–8.2. punktā noteiktajam par apakšuzņēmēja un personāla maiņu, proti, iesniedz PASŪTĪTĀJAM dokumentus, kas apliecina apakšuzņēmēja/personāla atbilstību PASŪTĪTĀJA prasībām un saņem PASŪTĪTĀJA piekrišanu apakšuzņēmēja/personāla maiņai vai jauna apakšuzņēmēja/personāla piesaistīšanai.
	3. UZŅĒMĒJS, piesaistot apakšuzņēmēju(-us) un/vai kvalificēto personālu, uzņemas DARBU neizpildes vai nekvalitatīvas izpildes risku uz savu atbildību.
	4. UZŅĒMĒJS apņemas DARBU izpildē iesaistīt atbilstošas kvalifikācijas un normatīvajos aktos noteiktā kārtībā nodarbinātu personālu, kas atbildīgs par visu tehniskajā specifikācijā un/vai Darbu uzdevumā noteikto prasību savlaicīgu un kvalitatīvu izpildi.
	5. UZŅĒMĒJS ir atbildīgs par personālu, kas norādīts Līgumā un tiks iesaistīts Līguma izpildē, datu apstrādes tiesiskā pamata nodrošināšanu atbilstoši normatīvo aktu prasībām.
	6. UZŅĒMĒJAM ir pienākums nodrošināt Līguma izpildē iesaistīto personālu ar individuālajiem aizsardzības līdzekļiem, ja šādi ir nepieciešami DARBU veikšanai.
	7. UZŅĒMĒJS ir atbildīgs par jebkādas informācijas slēpšanu, vai nesniegšanu, vai par nepatiesas informācijas sniegšanu PASŪTĪTĀJAM un par tā rezultātā radītajiem zaudējumiem.
	8. UZŅĒMĒJS *ar Iepirkumam iesniegto piedāvājumu* un parakstot Līgumu, apliecina,ka viņam ir atbilstoša kvalifikācija attiecīgo DARBU veikšanai, zināšanas darba un vides aizsardzībā.
	9. UZŅĒMĒJS uzņemas pilnu atbildību par izpildītājiem DARBIEM, tai skaitā sagatavoto un iesniegto dokumentu, datu patiesumu, un nepieciešamības gadījumā uzņemas pamatot trešajām personām dokumentu un/vai datu patiesumu.
	10. UZŅĒMĒJS apņemas nodrošināt, ka Iepirkuma ietvaros iesniegtie sertifikāti būs spēkā vismaz visu Līguma spēkā esamības laiku. Gadījumā, ja sertifikāta derīguma termiņš beidzas ātrāk par Līguma termiņu vai Līguma termiņš tiek pagarināts Līgumā noteiktajos gadījumos, UZŅĒMĒJAM ir jānodrošina tā nepārtrauktība, proti, jāiesniedz PASŪTĪTĀJAM jauna spēkā esoša sertifikāta kopija.
	11. UZŅĒMĒJAM DARBU izpildes laikā ir pienākums kārtot visu DARBU izpildei nepieciešamo dokumentāciju, kā arī nepieciešamības gadījumā nodrošināt attiecīgo dokumentu atrašanos DARBU izpildes vietā.
	12. UZŅĒMĒJS, parakstot Līgumu, piekrīt savstarpējā sarakstē Līguma ietvaros izmantot Līgumā norādīto UZŅĒMĒJA elektroniskā pasta adresi un apliecina, ka uz minēto elektroniskā pasta adresi saņems PASŪTĪTĀJA nosūtītos elektroniskos dokumentus ar drošu elektronisko parakstu (ar laika zīmogu).
	13. DARBU izpildes laikā neveikt patvaļīgas darbības, kas neizriet no Līguma noteikumiem vai kas nav saskaņotas ar PASŪTĪTĀJU.
	14. Veicot DARBUS, UZŅĒMĒJA pienākumos ietilpst:
		1. visu no Latvijas Republikā spēkā esošiem normatīviem aktiem izrietošo saistību izpilde attiecībā uz valsts un pašvaldību iestādēm;
		2. visu ar darba aizsardzību, ugunsdrošību un vides aizsardzību saistīto normatīvo aktu ievērošana, tajā skaitā veikt nepieciešamos pasākumus šajās jomās;
		3. ievērot FSC un PEFC meža apsaimniekošanas sertifikācijas standartos noteiktās prasības un LVM līgumpartneru darbu pārtraukšanas prasības, konstatējot darba aizsardzības prasību pārkāpumus, kontrolētās darba aizsardzības prasības LVM līgumpartneriem, meža infrastruktūras objektu ekspluatācijas noteikumus LVM, minimālo prasību daudzumu darba aizsardzībā LVM līgumpartnerim, kas veic darbus LVM valdījumā esošajos derīgo izrakteņu ieguves objektos, norādījumus augsnes un ūdeņu aizsardzībai meža darbos, norādījumus koku bojājumu novēršanai, prasības vides piesārņojuma samazināšanai un vides aizsardzības prasības meža darbos (pieejami <http://www.lvm.lv/biznesa-partneriem/iepirkumi/liguma-pielikumi/contractadd/26>);
		4. kārtības un tīrības nodrošināšana DARBU izpildes teritorijā visā DARBU izpildes laikā;
		5. nepasliktināt DARBU veikšanā izmantoto ceļu tehnisko stāvokli. Ja DARBU veikšanas rezultātā tiek pasliktināti ceļi, UZŅĒMĒJS novērš radušos bojājumus par saviem līdzekļiem un PASŪTĪTĀJA noteiktā termiņā;
		6. informēt PASŪTĪTĀJU par katru nelaimes gadījumu, kas noticis, veicot Līgumā paredzētos DARBUS, 3 (trīs) kalendāro dienu laikā pēc nelaimes gadījuma darbā akta sastādīšanas informēt PASŪTĪTĀJU rakstiski, vai, uzrādot nelaimes gadījumu darbā uzskaites žurnālu;
		7. saglabāt medību infrastruktūru, kas ierīkota atbilstoši Medību infrastruktūras ierīkošanas nosacījumiem (dokuments ir pieejams LVM mājaslapā sadaļā *Sabiedrībai – Atpūta – Medību tiesību nomniekiem*).
	15. Gadījumā, ja UZŅĒMĒJS pārkāpj kādas no iepriekš minētajām prasībām un tam tiek piemērots administratīvais sods, tad UZŅĒMĒJS uzņemas pilnu atbildību par tam piemēroto administratīvo sodu, tai skaitā, naudas sodu, kā arī, ja UZŅĒMĒJA vainas vai neuzmanības dēļ/ darbības vai bezdarbības rezultātā.
	16. Ja PASŪTĪTĀJAM tiek piemērots naudas sods vai citas soda sankcijas, kas izriet no UZŅĒMĒJA, tā darbinieku vai apakšuzņēmēju rīcības, tad par tām pilnā apjomā ir atbildīgs UZŅĒMĒJS.
	17. UZŅĒMĒJS ir pilnā mērā atbildīgs par DARBU izpildes laikā PASŪTĪTĀJA īpašumam vai valdījumam, trešajām personām vai apkārtējai videi nodarīto zaudējumu, kas radies UZŅĒMĒJA, tā darbinieku vai apakšuzņemēju darbības vai bezdarbības dēļ.
	18. UZŅĒMĒJAM ir tiesības pieprasīt PASŪTĪTĀJAM līgumsoda samaksu saskaņā ar Līguma 7.8. punkta noteikumiem.
	19. UZŅĒMĒJAM ir tiesības ierosināt Līguma izbeigšanu saskaņā ar Līguma 12.2. punkta noteikumiem.
	20. UZŅĒMĒJS apņemas ievērot Līgumpartnera rīcības kodeksu, kas ir šī Līguma pielikums Nr. 2.
	21. UZŅĒMĒJS apņemas nodrošināt pieeju akreditētai sertifikācijas institūcijai audita veikšanai par UZŅĒMĒJA veiktajām darbībām PASŪTĪTĀJAM saskaņā ar Līgumu meža apsaimniekošanas sertifikācijas procesa ietvaros.
	22. Ja, veicot LĪGUMĀ paredzētos DARBUS, UZŅĒMĒJS konstatē neatzīmētu putna ligzdu, kuras diametrs pārsniedz 50 cm (piecdesmit centimetrus) vai identificē citas neatzīmētas saglabājamas dabas vērtības, UZŅĒMĒJS nekavējoties pārtrauc DARBUS un par konkrētajiem apstākļiem informē PASŪTĪTĀJA pārstāvi, kurš pieņem UZŅĒMĒJAM saistošu lēmumu.

# **PASŪTĪTĀJA pienākumi un tiesības**

* 1. PASŪTĪTĀJS ar visu savu darbību sekmēs DARBU izpildi Līgumā noteiktajā termiņā, nodrošinās paveikto DARBU pieņemšanu, savlaicīgu un precīzu DARBU atlīdzību. PASŪTĪTĀJS apņemas neveikt nekādu rīcību, kas varētu traucēt DARBU izpildi, ja netiks pārkāpti šī Līguma noteikumi.
	2. PASŪTĪTĀJS pēc UZŅĒMĒJA pieprasījuma apņemas nodrošināt UZŅĒMĒJU ar visu tā rīcībā esošo informāciju un dokumentu kopijām, ja šādi ir nepieciešami DARBU veikšanai.
	3. Par DARBU kvalitatīvu un savlaicīgu pabeigšanu (izpildi), t.sk. visu neprecizitāšu/neatbilstību/nepilnību, ja šādas tiek konstatētas, novēršanu PASŪTĪTĀJS apņemas samaksāt UZŅĒMĒJAM Līgumā noteiktajā apmērā un kārtībā ar bezskaidras naudas norēķinu UZŅĒMĒJA Līgumā un sagatavotajā rēķinā norādītajā norēķinu kontā.
	4. Gadījumā, ja UZŅĒMĒJS nenovērš PASŪTĪTĀJA konstatētās nepilnības Līgumā noteiktajā termiņā, tad PASŪTĪTĀJAM ir tiesības par saviem līdzekļiem novērst konstatētās nepilnības, un iesniegt UZŅĒMĒJAM rēķinu par radušos izdevumu apmaksu. Gadījumā, ja UZŅĒMĒJS neapmaksā tam iesniegto rēķinu rēķinā norādītajā termiņā, PASŪTĪTĀJAM ir tiesības vērsties Baltijas Starptautiskajā Šķīrējtiesā.
	5. Ja UZŅĒMĒJS neievēro Līgumā un/vai tehniskajā specifikācijā, un/vai Darba uzdevumā noteiktās prasības, PASŪTĪTĀJS ir tiesīgs apturēt DARBU veikšanu, par to rakstveidā paziņojot UZŅĒMĒJAM, līdz pārkāpumu novēršanai vai zaudējumu segšanai.
	6. PASŪTĪTĀJS neatbild par UZŅĒMĒJA tehniku, materiāliem un citiem resursiem DARBU izpildes vietā, kā arī par UZŅĒMĒJA vai trešo personu (apakšuzņēmēju) darbības vai bezdarbības rezultātā radīto kaitējumu.
	7. PASŪTĪTĀJAM ir tiesības pārbaudīt UZŅĒMĒJA Līguma izpildes nodrošināšanā iesaistītā apakšuzņēmēja un/vai personāla atbilstību Līguma un normatīvo aktu prasībām.
	8. PASŪTĪTĀJAM ir tiesības vienpusēji aprēķināt un ieturēt no UZŅĒMĒJA iesniegtā rēķina par paveiktajiem darbiem Līguma 7.1. – 7.6. punktos norādīto(-os) līgumsodu(-us).
	9. PASŪTĪTĀJAM ir pienākums nodrošināt UZŅĒMĒJU ar informāciju par saglabājamajām dabas vērtībām.
	10. PASŪTĪTĀJAM ir tiesības pastāvīgi kontrolēt DARBU izpildi un izpildīto DARBU kvalitāti, konstatējot DARBU neatbilstību Darba uzdevumam un/vai tehniskajai specifikācijai, un/vai citām Līgumā noteiktajām prasībām, apturēt DARBU veikšanu un uzdot UZŅĒMĒJAM novērst konstatētās neatbilstības.
	11. Gadījumā, ja UZŅĒMĒJS nav novērsis PASŪTĪTĀJA konstatētas neatbilstības un/vai nepilnības un/vai neprecizitātes, atlīdzību par paveiktajiem DARBIEM UZŅĒMĒJS nesaņem.

# **PUŠU atbildība par Līguma pārkāpumiem**

* 1. Ja UZŅĒMĒJA vainas dēļ tiek kavēts Darba uzdevumā noteiktais DARBU izpildes termiņš, PASŪTĪTĀJAM ir tiesības piemērot un UZŅĒMĒJS apņemas maksāt PASŪTĪTĀJAM līgumsodu 100.00 EUR (simts *euro* un nulle centi) par pirmo nokavēto dienu un par katru nākamo nokavēto dienu 0.5% (nulle komats pieci procenti) *no attiecīgā Darba uzdevumā norādītās DARBU izmaksu summas*, bet kopā ne vairāk kā 10% (desmit procenti) no kopējās attiecīgā Darba uzdevumā norādītās DARBU izmaksu summas.
	2. Ja PASŪTĪTĀJS, veicot izpildīto DARBU pieņemšanu, konstatē DARBU neatbilstību PASŪTĪTĀJA noteiktajai tehniskajai specifikācijai un/vai Darba uzdevumam, PASŪTĪTĀJAM ir tiesības piemērot un UZŅĒMĒJS apņemas samaksāt līgumsodu 200.00 EUR (divi simti *euro* un nulle centi) par katru konstatēto gadījumu.
	3. Gadījumā, ja UZŅĒMĒJS neievēro pieteiktā(-o) apakšuzņēmēja(-u) un/ vai personāla nomaiņas un/vai jauna piesaistīšanas kārtību PASŪTĪTĀJAM ir tiesības piemērot un UZŅĒMĒJS apņemas samaksāt līgumsodu EUR 280.00 (divi simti astoņdesmit *euro* un nulle centi) apmērā par katru konstatēto gadījumu.
	4. Ja UZŅĒMĒJS neievēro Līguma 5.20.1., 5.20.2., 5.20.3., un 5.20.7.punktu noteikumus, PASŪTĪTĀJAM ir tiesības piemērot un UZŅĒMĒJS apņemas samaksāt PASŪTĪTĀJAM līgumsodu EUR 70,00 (septiņdesmit *euro* un nulle centi) apmērā par katru gadījumu.
	5. Ja UZŅĒMĒJS pārkāpj un/vai neievēro kādu no Līguma noteikumiem, par kuru Līgumā nav paredzēts atsevišķs līgumsods, PASŪTĪTĀJAM ir tiesības piemērot un UZŅĒMĒJS apņemas samaksāt līgumsodu 100.00 EUR (simts *euro* un nulle centi) apmērā par katru konstatēto gadījumu.
	6. UZŅĒMĒJS maksā PASŪTĪTĀJAM līgumsodu 10% (desmit procentu) apmērā no Līguma 3.1.punktā norādītās Līgumcenas, ja PASŪTĪTĀJS vienpusēji atkāpjas no Līguma kādā no Līguma 12.1.1. - 12.1.4. punktos noteiktajiem gadījumiem.
	7. Piemērojot Līguma 7.6. punktā noteikto līgumsodu, citus Līgumā noteiktos līgumsodus PASŪTĪTĀJS nepiemēro.
	8. Ja PASŪTĪTĀJS kavē Līgumā noteiktos Līgumcenas samaksas termiņus, tad tas maksā UZŅĒMĒJAM līgumsodu 0,5% (nulle komats pieci procenti) apmērā no noteiktajā termiņā neapmaksātā UZŅĒMĒJA izrakstītā rēķina kopējās summas bez PVN par katru kavējuma dienu, bet ne vairāk kā 10% (desmit procenti) no neapmaksātā rēķina summas.
	9. Ja, saskaņā ar Līgumā noteikto, UZŅĒMĒJAM tiek piemēroti līgumsodi, PASŪTĪTĀJS ietur līgumsoda summu no UZŅĒMĒJA iesniegtā rēķina. Ja UZŅĒMĒJA iesniegtajā rēķinā norādīta summa apmaksai pilnībā nenosedz aprēķinātā līgumsoda summu, tad PASŪTĪTĀJS par atlikušo (ar rēķina summu nenosegto) līgumsoda summu izraksta rēķinu un iesniedz to UZŅĒMĒJAM apmaksai rēķinā noteiktajā termiņā.
	10. Līgumsoda samaksa neatbrīvo PUSES no pārējo ar Līgumu uzņemto saistību vai no tā izrietošo saistību izpildes.
	11. PASŪTĪTĀJS ir tiesīgs piemērot vienpusēju ieskaitu no jebkura vienas šķiras prasījuma priekšmeta (tai skaitā, no jebkura cita starp PUSĒM noslēgta Līguma priekšmeta), par to rakstiski paziņojot UZŅĒMĒJAM 1 (viena) kalendārā mēneša laikā no ieskaita piemērošanas dienas, ja UZŅĒMĒJAM ir pienākums maksāt Līguma 7.1. – 7.6. punktā(-os) minēto(-os) līgumsodu(-us) un PASŪTĪTĀJAM ir pienākums apmaksāt Līgumā noteiktajā kārtībā paveiktos DARBUS. Ja nav iespējams piemērot ieskaitu, tad UZŅĒMĒJA pienākums ir samaksāt aprēķināto līgumsodu 15 (piecpadsmit) darba dienu laikā no paziņojuma par līgumsoda aprēķināšanu parakstīšanas dienas vai arī saskaņā ar abu PUŠU parakstītu līgumsoda samaksas grafiku.

# **Līgumā izpildē iesaistītā apakšuzņēmēja(-u) nomaiņa vai jauna piesaistīšana**

* 1. Pēc Līguma noslēgšanas UZŅĒMĒJA Iepirkumam iesniegtajā kvalifikācijas informācijā un Līguma 5.5., 5.6. punktos norādītā UZŅĒMĒJA pieteiktā(-o) apakšuzņēmēja(-u) un/vai personāla nomaiņa vai jauna piesaistīšana notiek šādā kārtībā:
		1. UZŅĒMĒJS sagatavo un iesniedz PASŪTĪTĀJAM iesniegumu, ar kuru lūdz PASŪTĪTĀJAM atļauju nomainīt apakšuzņēmēju(-us) un/vai personālu, kas ir iesaistīts(-i) Līguma izpildē, vai piesaistīt jaunu. Kopā ar iesniegumu, ievērojot Iepirkuma nolikumā noteiktās prasības attiecībā uz Līguma izpildē iesaistīto apakšuzņēmēju un/vai personālu, UZŅĒMĒJS iesniedz PASŪTĪTĀJAM visus lēmuma par apakšuzņēmēja(-u) un/vai personāla nomaiņu un/vai iesaistīšanu pieņemšanai nepieciešamos dokumentus;
		2. PASŪTĪTĀJS, izvērtējot no UZŅĒMĒJA saņemto lūgumu nomainīt Līguma izpildē iesaistīto apakšuzņēmēju(-s) un/vai personālu vai piesaistīt jaunu, pārbauda:
			1. vai UZŅĒMĒJA piedāvātais apakšuzņēmējs(-i) un/vai personāls atbilst Iepirkuma nolikuma noteiktajām prasībām, kas attiecas uz UZŅĒMĒJA (pretendenta) apakšuzņēmēju(-iem) un/vai personālu;
			2. piedāvātajam apakšuzņēmējam un/vai personālam ir vismaz tāda pati kvalifikācija, uz kādu Iepirkuma procedūrā izraudzītais UZŅĒMĒJS atsaucies, apliecinot savu atbilstību Iepirkuma procedūrā noteiktajām prasībām;
			3. vai piedāvātais apakšuzņēmējs atbilst Iepirkuma nolikumā noteiktajiem pretendentu izslēgšanas noteikumiem.
	2. PASŪTĪTĀJS pieņem lēmumu atļaut vai atteikt Iepirkuma Līguma izpildē iesaistītā apakšuzņēmēja(-u) un/vai personāla nomaiņu vai jauna piesaistīšanu ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami šāda lēmuma pieņemšanai.

# **Nepārvarama vara un ārkārtas apstākļi**

* 1. PUSES nav atbildīgas par savu saistību neizpildi, ja tā radusies nepārvaramas varas vai ārkārtas apstākļu ietekmes rezultātā, kurus attiecīgā PUSE nevarēja ne paredzēt, ne novērst, ne ietekmēt, un par kuru rašanos tā nenes atbildību, tai skaitā, stihiskas nelaimes, zemestrīces, plūdi, ugunsgrēki, kara darbība, blokāde, civiliedzīvotāju nemieri, streiki, no abām PUSĒM neatkarīgu iemeslu dēļ radušies robežu strīdi, kā arī PUSĒM saistoši normatīvie akti, tai skaitā, DARBU ierobežojumi/aizliegumi dabas aizsardzības nolūkos, saskaņā ar kuriem PUSĒM nav iespējas izpildīt Līgumā noteiktās saistības. Par šādu apstākļu iestāšanos PUSEI ir nekavējoties, bet ne vēlāk kā 5 (piecu) darba dienu laikā, rakstiski jāpaziņo otrai PUSEI, pretējā gadījumā atsaukšanās uz nepārvaramu varu ir uzskatāma par nepamatotu. Pie nepārvaramas varas vai ārkārtas apstākļiem nav pieskaitāmi Latvijas valsts teritorijā pastāvošie laika apstākļi, to sezonalitāte un tām raksturīgie nokrišņu veidi un apmērs, kā arī ģeogrāfiskajam novietojumam raksturīgais reljefs.
	2. Ja iestājas nepārvarama vara vai ārkārtas apstākļi, Līguma saistības, tai skaitā, DARBU izpildes termiņš, tiek pagarināts par laika periodu, no nepārvaramas varas vai ārkārtas apstākļu iestāšanās, līdz to seku novēršanas brīdim.
	3. Ja nepārvarama vara vai ārkārtas apstākļi un to sekas turpina darboties ilgāk par 3 (trīs) kalendārajiem mēnešiem, PUSES iespējami drīz sāk sarunas par Līguma izpildes alternatīviem variantiem vai arī izbeidz Līgumu.

# **Konfidencialitāte**

* 1. Par konfidenciālu tiek uzskatīta jebkura informācija, kas atspoguļota Līgumā, visos tā pielikumos, vai ko kāda no PUSĒM ir uzzinājusi Līguma sagatavošanas, parakstīšanas vai izpildes laikā (izņemot informāciju, kas saskaņā ar Publisko iepirkumu likuma 60. pantā ir vispārpieejama), tai skaitā, bet ne tikai jebkāda informācija par PUSĒM, to darbiniekiem vai klientiem, par Līgumā ietverto darbību raksturu vai jebkādām to detaļām, fizisko personu personas datiem un cita informācija, kas iegūta Līguma izpildes ietvaros, izmantot tikai Līguma izpildei.
	2. Konfidenciāla informācija var tik izpausta trešajām personām tikai un vienīgi saskaņā ar iepriekšēju rakstisku attiecīgās PUSES piekrišanu, izņemot, kad informācija ir izpaužama saskaņā ar Latvijas Republikas normatīvajiem aktiem. Minētā informācija ir konfidenciāla visu Līguma termiņu.
	3. PUSES ir atbildīgas par savu Līguma izpildē iesaistīto darbinieku personas datu apstrādes tiesiskā pamata nodrošināšanu atbilstoši normatīvo aktu prasībām.
	4. PUSES nodrošina Līguma ietvaros saņemto personas datu izmantošanu tikai Līguma izpildei un neizpauž tos trešajām personām bez iepriekšējas otras PUSES piekrišanas, izņemot gadījumus, kad personu datus pieprasa kompetenta institūcija vai amatpersona normatīvajos aktos paredzētajos gadījumos.
	5. UZŅĒMĒJS ievieš attiecīgas tehniskās un organizatoriskās prasības un pasākumus, kas nepieciešami personas datu apstrādes drošībai un apņemas pārskatīt esošās prasības atbilstoši personas datu apstrādes veidam, ilgumam un citiem aspektiem, kā arī sadarbojas ar PASŪTĪTĀJU gadījumā, ja informāciju par personas datu apstrādi PASŪTĪTĀJAM ir pieprasījušas uzraudzības iestādes vai datu subjekts.
	6. UZŅĒMĒJS iekļauj Līgumā vai citā saistošā dokumentā ar UZŅĒMĒJA nodarbinātajām personām saņemtās informācijas un personas datu konfidencialitātes nodrošināšanas pienākumu, nosakot nodarbināto pienākumu bez atsevišķas UZŅĒMĒJA atļaujas neapstrādāt, neizmantot un neizpaust apstrādājamo informāciju un personas datus, kā arī nodrošināt konfidencialitātes prasību ievērošanas uzraudzību.

# **11. Grozījumi Līgumā**

* 1. Līgumu var papildināt, grozīt vai izbeigt, PUSĒM savstarpēji rakstveidā vienojoties. Jebkuras Līguma izmaiņas vai papildinājumi tiek noformēti rakstiski un kļūst par Līguma neatņemamu sastāvdaļu. Izmaiņas un papildinājumi šajā Līgumā stājas spēkā tad, kad par to ir panākta abu PUŠU rakstiska vienošanās.
	2. Līguma rekvizītos norādītā UZŅĒMĒJA bankas konta maiņa Līguma izpildes laikā ir veicama ar abu PUŠU rakstisku vienošanos.
	3. DARBU izpildes termiņu PUSES var pagarināt, ja UZŅĒMĒJS ne vēlāk, kā 5 (piecas) darba dienas pirms attiecīgā DARBU uzdevumā noteiktā Darbu izpildes termiņa beigām iesniedz PASŪTĪTĀJAM motivētu *(ar norādi uz objektīviem apstākļiem, kas kaitē, nelabvēlīgi ietekmē vai apgrūtina DARBU izpildi un, kas nebija paredzami un ietekmējami no UZŅĒMĒJA PUSES, izņemot Līguma 9.1. punktā minētos nepārvaramas varas un ārkārtas apstākļus)* lūgumu par DARBU izpildes termiņa pagarināšanu.
	4. PUSĒM vienojoties un pastāvot attiecīgiem objektīviem apstākļiem, DARBU izpildes termiņš var tikt pagarināts arī citos gadījumos.
	5. Pastāvot objektīvi attaisnojamiem apstākļiem, proti, ja PASŪTĪTĀJAM Līguma izpildes laikā neparedzamu un objektīvu apstākļu dēļ, ir radusies nepieciešamība pēc papildu DARBIEM, kuri sākotnēji netika iekļauti Līgumā un/vai Darba uzdevumā, PASŪTĪTĀJAM vai UZŅĒMĒJAM ir tiesības ierosināt grozījumus, rakstiski informējot par to otro PUSI. Izvērtējot radušās situācijas faktiskos apstākļus un, pamatojoties uz UZŅĒMĒJA sagatavoto/Iepirkumā iesniegto finanšu piedāvājumu, PASŪTĪTĀJS sagatavo vienošanos par grozījumiem Līgumā, iekļaujot tajā faktiskās situācijas vērtējumu un objektīvi attaisnojamu apstākļu aprakstu, iesniedz to parakstīšanai UZŅĒMĒJAM.
	6. Līguma 11.5. apakšpunktā noteikto grozījumu kopsumma nedrīkst pārsniegt 10% (desmit procentus) no sākotnējās Līgumcenas.
1. **Līguma izbeigšana**
	1. PASŪTĪTĀJS ir tiesīgs vienpusēji bez iepriekšējā brīdinājuma atkāpties no Līguma, par to rakstiski paziņojot UZŅĒMĒJAM, ja:
		1. UZŅĒMĒJS nepilda kādu no Līguma noteikumiem un pēc PASŪTĪTĀJA rakstveida paziņojuma saņemšanas nav nekavējoties atsācis Līguma noteikumu pildīšanu, vai PASŪTĪTĀJS konstatējis atkārtotu Līguma noteikumu nepildīšanas gadījumu;
		2. UZŅĒMĒJS kavē Līgumā un/vai Darba uzdevumā noteikto DARBU izpildes termiņu, vai DARBI netiek pildīti atbilstoši noteiktajiem termiņiem;
		3. DARBI tiek pildīti, neievērojot tehniskās specifikācijas un/vai Darba uzdevuma un/vai normatīvo aktu prasības;
		4. UZŅĒMĒJS, piedaloties Iepirkumā, savā piedāvājumā ir norādījis nepatiesu informāciju, tādējādi maldinot Iepirkuma komisiju, kā rezultātā tas nepamatoti ieguvis tiesības slēgt Līgumu;
		5. pret UZŅĒMĒJU uzsākts maksātnespējas process vai tā darbība tiek izbeigta vai pārtraukta un UZŅĒMĒJS nespēj turpmāk pildīt Līgumu;
		6. citos Līgumā paredzētajos gadījumos.
	2. UZŅĒMĒJS ir tiesīgs vienpusēji atkāpties no Līguma, par to rakstveidā paziņojot PASŪTĪTĀJAM, ne mazāk kā 10 (desmit) kalendārās dienas iepriekš, ja:
		1. PASŪTĪTĀJS neveic maksājumus, un līgumsods ir sasniedzis 10% (desmit procentus) no kopējās Līgumcenas;
		2. Pret PASŪTĪTĀJU tiek uzsākts maksātnespējas process vai tā darbība tiek izbeigta vai pārtraukta.

# **13. PUŠU korespondence**

* 1. PUŠU savstarpējie paziņojumi, izņemot Līgumā noteiktos gadījumos, veicami rakstiski. Paziņojums ir spēkā tikai no tā brīža, kad tas nogādāts adresātam. PUŠU paziņojumi ir nosūtāmi pa pastu ierakstītā sūtījumā uz šajā Līgumā 13.3. punktā norādītajām PUŠU adresēm, pa pastu ierakstītā sūtījumā un ir uzskatāms, ka PUSE ir saņēmusi paziņojumu 7 (septītajā) kalendārajā dienā pēc tā izsūtīšanas vai elektroniski, izmantojot drošu elektronisko parakstu, un ir uzskatāms, ka PUSE ir saņēmusi paziņojumu 2 (otrajā) darba dienā pēc tā nosūtīšanas.
	2. Mainoties PUSES juridiskajai adresei vai adresei korespondences saņemšanai, PUSE par to nekavējoties, bet ne vēlāk kā 3 (trīs) kalendāro dienu laikā paziņo otrai PUSEI. Ja PUSE par juridiskās adreses vai adreses korespondences saņemšanai maiņu nav paziņojusi otrai PUSEI vai nav to izdarījusi savlaicīgi, tad otras PUSES paziņojumi tiek uzskatīti par saņemtiem, ja tie tika nosūtīti uz Latvijas Republikas Komercreģistrā ierakstīto PUSES juridisko adresi vai Līguma 13.3. punktā norādīto e-pasta adresi. Cita veida paziņojumi PUSEI nav saistoši.
	3. PUŠU pārstāvji:
		1. PASŪTĪTĀJA pārstāvis, kurš atbildīgs par Līguma administrēšanu PASŪTĪTĀJA vārdā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
		2. UZŅĒMĒJA pārstāvis, kurš ir atbildīgs par Līguma administrēšanu UZŅĒMĒJA vārdā: *amats, vārds uzvārds, mobilā telefona numurs, elektroniskā pasta un pasta adrese*.

# **Saistību pārņemšana**

* 1. PUSES vienojas, ka Līgumā paredzētās saistības pildīs personīgi. Izņēmumi no šī noteikuma iespējami, ja:
		1. atbilstoši Līguma 5.5. punktā noteiktajam, UZŅĒMĒJS daļu no pielīgtajiem DARBIEM nodod apakšuzņēmējiem;
		2. abas PUSES pirms Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
		3. PUSES saistību tiesību pārņemšana noteikta ar likumu, tiesas spriedumu vai normatīvajos aktos noteiktā kārtībā reģistrēta Latvijas Republikas Uzņēmumu reģistrā (vai ārvalsts komercreģistra iestādes vestajos reģistros).
	2. PUSEI, kuras saistību tiesības pārņemtas, ir pienākums nekavējoties elektroniski uz šādu e-pasta adresi: lvm@lvm.lv (gadījumā, ja puse, kuras saistību tiesības tiek pārņemtas ir UZŅĒMĒJS): \_\_\_\_\_\_\_\_\_\_\_\_\_\_\_\_\_\_\_ (gadījumā, ja puse, kuras saistību tiesības tiek pārņemtas ir LVM) un 3 (trīs) dienu laikā rakstiski informēt otru PUSI par saistību tiesību pārņemšanas tiesisko pamatu un saistību tiesību pārņēmēju.

# **15. Strīdu izskatīšana**

* 1. Ja PUSES nevar panākt vienošanos pārrunu ceļā, tad jebkurš strīds, kas izriet no Līguma, skar tā pārkāpšanu, grozīšanu, izbeigšanu vai spēkā neesamību tiek galīgi izšķirts Baltijas Starptautiskajā šķīrējtiesā saskaņā ar tās reglamentu (pieejams šķīrējtiesas mājas lapā internetā šādā adresē: <http://www.arbitration.lv>) viena šķīrējtiesneša sastāvā vai Latvijas Republikas tiesā pēc prasītāja izvēles, piemērojot Latvijas Republikā spēkā esošos normatīvos tiesību aktus.

# **Noslēguma noteikumi**

* 1. Ja spēku zaudē viens vai vairāki Līguma noteikumi, pārējie Līguma noteikumi paliek spēkā, ciktāl tos neatceļ spēku zaudējušie Līguma punkti.
	2. *Līgums sagatavots un parakstīts elektroniski ar drošu elektronisko parakstu, kas satur laika zīmogu.* Līgums ir saistošs PUSĒM no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.

# **Pielikumi**

Līgumam ir sekojoši pielikumi:

Pielikums Nr.1: Tehniskā specifikācija *ar tajā minētajiem pielikumiem*;

Pielikums Nr.2: Līgumpartnera rīcības kodekss;

Pielikums Nr.3: UZŅĒMĒJA finanšu piedāvājums;

Pielikums Nr.4: UZŅĒMĒJA tehniskais piedāvājums;

Pielikums Nr.5: Iepirkuma daļu karte.

# **PUŠU rekvizīti:**

|  |  |  |
| --- | --- | --- |
| **PASŪTĪTĀJS** |  | **UZŅĒMĒJS** |
| **AS „Latvijas valsts meži”,**Reģistrācijas numurs 40003466281Vaiņodes iela 1, Rīga, LV – 1004AS “SEB banka”konts: LV10UNLA0003030467544AS „Swedbank”konts: LV82HABA0001407052133 |  | *Komersanta tiesiskā forma un nosaukums**Reģistrācijas numurs* *Juridiskā adrese un/vai adrese**Tālruņa numurs(-i)**E-pasta adrese:**Bankas rekvizīti* |
| LVM Zemes dzīles direktoreKristīne Ansone |  | *Paraksttiesīgās personas amats, vārds un uzvārds* |